ОТЧЕТ ЗА ДЕЙНОСТИ НА

НАРОДНО ЧИТАЛИЩЕ „Паисий Хилендарски – 1902“ с. Масларево, общ. Полски Тръмбеш, обл. Велико Търново, мобилен: 0878 659 302, за 2022 година.

**1. КУЛТУРНО – МАСОВА ДЕЙНОСТ**

**ЯНУАРИ**

21,01 – ДЕН НА РОДИЛНАТА ПОМОЩ /БАБИН ДЕН/ - На бившата акушерка от селото Мария Павлова бяха поднесени цветя и подарък. На четири деца от селото, родени през миналата година, „бабинчета“ бяха подарени пити и подаръци, Снимки бяха публикувани в социалната мрежа.

**ФЕВРУАРИ**

14,02 – ТРИФОН ЗАРЕЗАН – За празника на лозаря, виното и веселието, центърът на селото беше озвучен с подходяща музика. Беше приготвена трапеза за почерпка на присъстващите. Бяха прочетени поздравления и благопожелания за добро настроение и весела година и беше извършено традиционно зарязване на лозето. Празненството продължи с хора и добро настроение и много снимки бяха публикувани в социалната мрежа.

**МАРТ**

01,03 – БАБА МАРТА – Децата от селото бяха поканени в Читалището, където им бяха разказани истории и легенди свързани с мартениците. Беше им показано как се изработват мартеници и беше направена изложба с тези мартеници, които децата изработиха.

03,03 – ДЕН НА ОСВОБОЖДЕНИЕТО НА БЪЛГАРИЯ ОТ ТУРСКО РОБСТВО – Центърът на село Масларево беше озвучен с подходящи, патриотични песни. В социалната мрежа беше публикуван поздрав за всички Българи.

22,03 – ПЪРВА ПРОЛЕТ – В Читалището беше организирано празненство – почерпка за всички желаещи. Денят премина във веселие, смях и танци, а доброто настроение не изчезна до самият край.

**АПРИЛ**

23,04 – ВЕЛИКДЕНСКА РАБОТИЛНИЦА – Децата от селото бяха поканени в двора на църквата. Бяха им разказани истории и легенди, свързани със светлият празник. Имаха възможност да се включат в боядисването на Великденските яйца, които после поднесоха пред светите икони.

**МАЙ**

24,05 – ДЕН НА СЛАВЯНСКАТА ПИСМЕНОСТ – Беше организирано празненство пред Читалището. Гостите бяха поздравени с празника и програмата продължи със стихотворения на децата и изпълнения на певческа група „Зорница“. Цветя бяха подарени на работещите и работилите в сферата на образованието.

**ЮНИ**

01,06 – МЕЖДУНАРОДЕН ДЕН НА ДЕТЕТО – Децата бяха поканени на площада на селото, където им бяха организирани игри и забавления за празникът на детето. Музика, смях, и добро настроение имаше през целият ден. Лакомствата и подаръците бяха в изобилие и всички се забавляваха чудесно.

**ЮЛИ**

08,07 – Групата “The Pixie Led”, сформирана от чуждестранни граждани, наскоро заселили се в селото беше поканена да представи репертоара си пред хората от селото. Всички присъстващи останаха възхитени от чутото.

24,06 – ЕНЬОВ ДЕН – Беше организирано бране на билки в околностите на селото, рано сутринта. От тях беше направен венец, под който премина всеки желаещ, „за здраве“ както повелява традицията. После празненството продължи в Читалището с музика, танци и веселба.

01 – 31, 07 – ОРГАНИЗИРАНЕ НА КЛУБОВЕ ПО ИНТЕРЕСИ – През летните дни отново заработиха Шахматният клуб, клуб „Патиланци“ и клубът по Краезнание. Вниманието на децата беше ангажирано непрестанно със спортни и интелектуални игри и бяха организирани няколко разходки из покрайнините на селото.

**АВГУСТ**

01 – 31, 08 – ОРГАНИЗИРАНЕ НА КЛУБОВЕ ПО ИНТЕРЕСИ – През летните дни отново заработиха Шахматният клуб, клуб „Патиланци“ и клубът по Краезнание. Вниманието на децата беше ангажирано непрестанно със спортни и интелектуални игри и бяха организирани няколко разходки из покрайнините на селото.

**СЕПТЕМВРИ**

10,09 – ПОСЛЕДНИ ДНИ НА ЛЯТНАТА ВАКАНЦИЯ – Детско тържество беше организирано в Читалището за изпращане на лятната ваканция и началото на новата учебна година. Децата бяха в приповдигнато настроение и се забавляваха чудесно.

22,09 – ДЕН НА НЕЗАВИСИМОСТТА НА БЪЛГАРИЯ – Центърът на село Масларево беше озвучен с подходящи, патриотични песни. В социалната мрежа беше публикуван поздрав за всички Българи.

**ОКТОМВРИ**

15,10 – 120 ГОДИНИ ОТ СЪЗДАВАНЕТО НА НАРОДНО ЧИТАЛИЩЕ „ПАИСИЙ ХИЛЕНДАРСКИ“ – За празника на читалището беше организирано тържество, участие в което взеха местни и гостуващи самодейци: деца от селото, певческа група „Зорница“, танцов състав „Полянци“ , Тинчо Георгиев и други. Бяха поднесени поздравителни адреси от читалищата в общината и от почетните гости сред които кметът на община Полски Тръмбеш – господин Чакъров. Плакети и грамоти бяха подарени на всички бивши председатели и библиотекари, работили през годините в Читалището. С торта с фойерверки приключи официалната част, но празникът продължи пред Читалището с музика и хора.

26,10 – ДИМИТРОВ ДЕН – Празник на село Масларево беше отбелязан с концерт на народният изпълнител Валентин Велчев. Всички присъстващи се насладиха на прекрасните песни и бяха поздравени от официалните гости, представители на община Полски Тръмбеш, сред които кметът, господин Чакъров. Празникът продължи с хора пред читалището, дори и след приключването на официалната част.

**НОЕМВРИ**

01,11 – ДЕН НА НАРОДНИТЕ БУДИТЕЛИ – Деца рецитираха стихове за празника на народните будители.

**ДЕКЕМВРИ**

24,12 – КОЛЕДНО ТЪРЖЕСТВО – И тази година Дядо Коледа и Снежанка пристигнаха в село Масларево, понесли торба с подаръци за всички деца. В Читалището имаше весело и шумно тържество със музика и смях, а децата казваха стихотворения на белобрадият гост и получиха подаръци и лакомства.

През изминалата година народно читалище „Паисий Хилендарски – 1902“ взе участие в редица събори и фестивали на които се представи достойно. Някой от тях бяха:

Празник на баницата „Баницата в делник и празник“ с. Балван. Представените там баници, приготвени от жителите на селото спечелиха интереса на журита и овациите на публиката.

„Девети фестивал на доматите, чушките и традиционните храни – Павел фест 2022“ Подредената там маса беше една от най пъстрите и отрупаните на фестивала. Певческа група „Зорница“ участва в програмата на празника.

Дни на плодородието в град Полски Тръмбеш беше поредното отлично представяне на село Масларево с богато наредена маса.

**2. ХУДОЖЕСТВЕНА САМОДЕЙНОСТ.**

Към читалището на село Масларево работи Певческа група „ЗОРНИЦА“ която провежда репетиции и участва в множество фестивали и местни и общински празници.

Стартира клуб по народни танци, който постепенно набира все по голяма популярност сред жителите на селото.

**3. БИБЛИОТЕЧНА ДЕЙНОСТ**

**ЯНУАРИ**

02,01 – 100 години от рождението на писателката и първи вицепрезидент на Република България Блага Димитрова. През целият месец Януари, творчеството на писателката беше препоръчвано на читателите и посетителите на библиотеката.

**АПРИЛ**

03,02 – 300 години от рождението на Паисий Хилендарски. Всички налични в библиотеката екземпляри на „История славянобългарска“ бяха изложени в читалнята към библиотеката.

**МАЙ**

11,05 – 125 години от смъртта на Алеко Константинов „Щастливеца“ – Произведенията на автора бяха център на всички дискусии с посетителите на библиотеката през този месец. „Бай Ганьо“ и „До Чикаго и назад“ бяха четени и препрочитани отново.

**ОКТОМВРИ**

15,10 – 75 години от смъртта на Йордан Йовков – Прочит на откъси от сбирките „Старопланински легенди“ и „Вечери в Антимовият хан“ с заинтересовани от творчеството на Йовков.

**НОЕМВРИ**

17,11 – 195 години от рождението на Петко Славейков – Тематичен кръг посветен на личността и творчеството му.

**ДЕКЕМВРИ**

28,12 – 100 години от рождението но Стенли Мартин Лийбър, създателят на едни от най прочутите комиксови герои на съвремието ни. – Месец на комиксите. В библиотеката имаше четене, размяна и препрочитане на комикси с децата от селото.

**4. ДОПЪЛНЕНИЕ.**

Настоятелството на НЧ “Паисий Хилендарски“ с. Масларево работи по осъществяването на следните, необвързани с времева рамка проекти:

1. Целогодишна работа с деца и осигуряването на простор за изява и насърчаване на творческата им мисъл и креативност.

2. Активно развитие на културна дейност в онлайн среда.

3. Работа за приобщаване и запознаване с българската култура на нарастващият брой жители на селото с друга националност.

4. Своевременно и не планирано реагиране на културните нужди и желания на жителите на селото.

Изготвил:

/Звезделин Досев/